Κόρεϊ Μπριούερ

Ο Κόρεϊ Μπριούερ, γεννημένος στις 2 Ιανουαρίου 1975 στο δυτικό Μέμφις του Αρκάνσας, είναι πρώην επαγγελματίας καλαθοσφαιριστής. Έχει ύψος 1,88 μέτρα και αγωνιζόταν στη θέση του point guard.

Καριέρα
Ο Μπριούερ έπαιξε μπάσκετ στο λύκειο της γενέτειρας του και στην συνέχεια φοίτησε στο κολέγιο Ναβάρο Τζούνιορ την σεζόν 1994-95, στο κολέγιο Καρλ Άλμπερτ την σεζόν 1995-96 και το πανεπιστήμιο της Οκλαχόμα από το 1996 ως το 1998.OU SIGNS FOUR BASKETBALL STANDOUTS TO LETTERS OF INTENTCorey L. Brewer Player Profile, Oklahoma, NCAA Stats Το 1997, αγωνίστηκε στο παγκόσμιο πρωτάθλημα U-22 με την ομάδα των ΗΠΑ, κερδίζοντας το χρυσό μετάλλιο.

Στην συνέχεια, υπέγραψε στους Γκραντ Ράπιντς Χουπς για το CBA, ενώ το καλοκαίρι του 1999 αγωνίστηκε στο USBL με τους Νιου Τζέρσεϊ Σόρκατς. Το 1999-00, φόρεσε την φανέλα των Νιου Μέξικο Σλαμ για την μια από τις δύο χρονιές που υπήρξε το IBL και το καλοκαίρι του 2000 έπαιξε και πάλι στο USBL με τους Πενσυλβάνια Βάλεϊντογκς.

Την σεζόν 2000-01, αγωνίστηκε στην Ιταλία με την ομάδα της Φίλα Μπιέλα για την Α2 Ιταλίας και μετακόμισε στην Ισπανία το καλοκαίρι του 2001, υπογράφοντας στην Κάχα Σαν Φερνάντο,El Caja San Fernando ficha al base Corey Brewer με την φανέλα της οποίας αναδείχθηκε πρώτος σε εύστοχα τρίποντα στο ισπανικό πρωτάθλημα. Την επόμενη διετία, αγωνίστηκε στην Εστουδιάντες,El Estudiantes decide prescindir de Corey Brewer  πριν επιστρέψει στην Ιταλία το 2004-05 φορώντας την φανέλα της Βίρτους Μπολόνια.Corey Brewer :: Virtuspedia

Την σεζόν 2005-2006, υπέγραψε στον Άρη Θεσσαλονίκης, με τον οποίο αγωνίστηκε σε 21 αγώνες του ελληνικού πρωταθλήματος πετυχαίνοντας 224 πόντους (μ.ο. 10,7), ενώ έπαιξε σε 13 αγώνες του ULEB Cup, βοηθώντας τους "κίτρινους" να φθάσουν στον τελικό της διοργάνωσης, με μέσους όρους 18,4 πόντων, 3,0 ριμπάουντ και 2,4 ασίστ.Corey Brewer, a gusto en el Aris

Επόμενοι σταθμοί της καριέρας του υπήρξαν η βελγική Σπιρού Σαρλερουά,PROXIMUS SPIROU CHARLEROI basketball team η κροατική ΚΚ Ζάνταρ,Corey Brewer, KK Zadar - Interviews - Welcome to Eurocup με την οποία κατέκτησε το τοπικό πρωτάθλημα, και η λετονική ΑΣΚ Ρίγα,The Hoop Corey Brewer Might Leave Riga πριν επιστρέψει στην Εστουδιάντες το 2008-09. Μετά από ένα σύντομο πέρασμα από την τουρκική Πινάρ Καρσίγιακα,Corey Brewer firma per il Pinar Karsiyaka - Sportando έκλεισε την καριέρα του στην ισπανική Λέιδα Μπάσκετ, το 2010-11.

 Παραπομπές 

 Πηγές 
 BREWER, COREY - Welcome to EUROLEAGUE BASKETBALL
 Corey Brewer Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές λετονικών συλλόγων
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Παλλακανέστρο Μπιέλλα
Κατηγορία:Καλαθοσφαιριστές Εστουδιάντες
Κατηγορία:Καλαθοσφαιριστές Σπιρού Σαρλερουά
Κατηγορία:Καλαθοσφαιριστές Ζάνταρ
Κατηγορία:Καλαθοσφαιριστές Καρσίγιακα